Diari Oficial de la Generalitat Valenciana


Sumari del DOGV 4913, del 29-12-2004 (2004/13025)

RESOLUCIÓ de 22 de desembre de 2004, de la Direcció General de Personal Docent de la Conselleria de Cultura, Educació i Esport, per la qual es convoca procediment d'adscripció als llocs de treball del primer cicle d'Educació Secundària Obligatòria en instituts i seccions d'Educació Secundària, per a funcionaris del Cos de Mestres.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4913

Data del DOGV
:   29-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/13243


Data del document
:   22-12-2004

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * personal docent
    * concurs administratiu

RESOLUCIÓ de 22 de desembre de 2004, de la Direcció General de Personal Docent de la Conselleria de Cultura, Educació i Esport, per la qual es convoca procediment d'adscripció als llocs de treball del primer cicle d'Educació Secundària Obligatòria en instituts i seccions d'Educació Secundària, per a funcionaris del Cos de Mestres. [2004/M13303]
  
La disposició addicional de l'Orde de 21 de desembre de 2004, de la Conselleria de Cultura, Educació i Esport, per la qual es regula el procés final d'adscripció dels funcionaris del Cos de Mestres als llocs de treball del primer cicle de Secundària Obligatòria en instituts i seccions de Secundària Obligatòria, autoritza la Direcció General de Personal Docent perquè dicte totes les disposicions que siguen necessàries per al seu desplegament i execució.
  
En la tramitació de la present resolució s'ha complit el que preveu l'article 32 de la Llei 9/1987, de 12 de juny, d'Òrgans de Representació, Determinació de la Condicions de Treball i Participació del Personal al Servici de les Administracions Públiques.
  
En virtut d'això, resolc:
  
Article 1
  
S'obri convocatòria a fi que, de conformitat amb el que es disposa en l'Orde de 21 de desembre de 2004, de la Conselleria de Cultura, Educació i Esport, per la qual es regula el procés final d'adscripció dels funcionaris del cos de mestres als llocs de treball del primer cicle de Secundària Obligatòria en instituts i seccions de Secundària Obligatòria, es cobrisquen els llocs de treball establits en l'annex I de l'Orde de 21 de desembre de 2004, de la Conselleria de Cultura, Educació i Esport, per la qual es determinen els llocs de treball docents catalogats en instituts i seccions, per a ser ocupats per funcionaris del Cos de Mestres.
  
Quan algun dels llocs de treball de les especialitats de Llengua Castellana i Anglés (LC-AN) o de Matemàtiques-Ciències de la Naturalesa (MA-CN) resulten modificats i es reconvertisquen en Llengua i Literatura Castellana (LC), Llengua Estrangera: Anglés (AN), Matemàtiques (MA), o Ciències Naturals (CN), els mestres amb destinació definitiva en tals llocs de treball hauran de sol·licitar, la readscripció a alguns dels llocs resultants, dins del termini previst en l'article 5, omplint a este efecte el model d'annex V que s'acompanya a la present Resolució, si no ho fan seran adscrits d'ofici a un dels llocs reconvertits.
  
Article 2
  
La participació en este procediment té caràcter voluntari. Poden participar els funcionaris de carrera del cos de mestres, que siguen titulars de lloc de treball amb caràcter definitiu en centres docents públics dependents de la Conselleria de Cultura, Educació i Esport, i els qui es troben en situació de provisionalitat, com a conseqüència de la supressió del lloc de treball que ocupaven amb caràcter definitiu, sempre que en ambdós casos formen part de la respectiva zona d'adscripció de la vacant oferida. Els participants han de trobar-se en alguna de les situacions següents:
  
- Servici actiu.
  
- Servicis especials.
  
- Excedència per a atenció de fills durant el primer any.
  
- Suspensió provisional.
  
En virtut del que preveu la disposició transitòria quarta de la Llei Orgànica 1/1990, de 3 d'octubre, només podran obtindre destinació en llocs de treball de primer cicle d'Educació Secundària Obligatòria en instituts i seccions d'Educació Secundària els participants que hagueren ingressat en el cos de mestres amb anterioritat a l'1 de setembre de 1998.
  
Article 3
  
1. L'adjudicació de les vacants oferides es determinaran segons les prioritats següents:
  
1.1 Mestres que hagen superat les proves selectives d'accés al cos de professors d'Ensenyament Secundari en l'especialitat per la qual han ingressat i que tinguen destinació definitiva en els col·legis públics establits com a zona d'adscripció de la vacant oferida en l'annex II de l'Orde de 14 de desembre de 2004. Entre ells, tindran preferència els qui hagen accedit pel torn de mobilitat.
  
1.2 Mestres amb destinació definitiva en els col·legis públics establits com a zona d'adscripció de la vacant oferida en l'annex II de l'Orde de 14 de desembre 2004 i provisionals per supressió del lloc de treball que ocupaven amb caràcter definitiu en tals col·legis públics.
  
2. La prioritat per a fer efectiva l'adscripció vindrà donada pel supòsit en què es troben compresos, segons l'orde de prelació en què van relacionats en l'apartat anterior.
  
3. Quan existisquen diversos participants dins del mateix grup, la prioritat entre ells es determinarà per:
  
3.1. Major antiguitat amb destinació definitiva en l'àmbit d'influència.
  
3.2. Major temps de servicis efectius com a funcionari de carrera en el cos de mestres.
  
3.3. Any més baix d'ingrés en el cos.
  
3.4. Millor número de llista obtingut en el procediment selectiu d'ingrés en el cos:
  
a) Els mestres de la 10a i 11a promocions d'accés directe i dels concursos oposició convocats a partir de 1984 tindran el número de llista general publicat en l'orde ministerial per la qual se'ls nomena funcionaris de carrera.
  
b) Aquells que van ingressar en el cos de mestres amb anterioritat a 1985 i tinguen assignat el nou NRP, d'acord amb la Resolució de la Secretaria d'Estat per a l'Administració Pública de 29 de maig de 1985, tindran en este concepte la part numèrica del seu antic NRP.
  
c) Aquells que van ingressar en el Cos de Mestres amb anterioritat a 1985 i encara no tinguen assignat nou NRP. Se'ls considerarà com a número de llista la part numèrica del seu NRP.
  
d) Aquells que van ingressar per mitjà de procediments selectius convocats amb posterioritat a 1991 s'ordenaran atenent a la major puntuació obtinguda en tal procediment selectiu, segons el que establix l'orde per la qual se'ls nomena funcionaris de carrera.
  
4. Els mestres que tenen destinació en un centre per desglossament o integració en un altre se'ls computarà en l'antiguitat com a definitius en el mateix la referida al seu centre d'origen. El mateix tractament es donarà als qui els va ser suprimida la seua destinació immediatament anterior.
  
5. L'antiguitat en la zona d'adscripció, s'entendrà la detinguda de forma ininterrompuda en els centres de la zona d'adscripció. A estos efectes es computarà, també, com a antiguitat en l'àmbit d'influència aquella a què es referix el punt 4 d'este article.
  
Article 4
  
Per a poder ser adscrit a una vacant del primer cicle d'Educació Secundària Obligatòria en instituts i seccions s'haurà d'estar en possessió dels requisits establits en l'article 4 i de la disposició addicional segona de l'Orde de 23 de gener de 1997, de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu.
  
Article 5
  
Els mestres que desitgen participar en el procediment descrit en els articles anteriors dirigiran sol·licitud, que s'ajustarà al model de l'annex I-A, al director territorial de Cultura, Educació i Esport de la província en què es trobe el seu centre de destinació definitiva o de supressió. La instància de sol·licitud serà presentada en el direcció territorial corresponent.
  
Els participants podran sol·licitar tots els llocs per als quals estiguen habilitats, relacionant-los segons el seu orde de preferència establit amb este fi en el model d'annex I-A.
  
El termini de presentació de sol·licituds serà d'un mes comptat a partir de l'endemà de la publicació d'esta convocatòria en el Diari Oficial de la Generalitat Valenciana.
  
Article 6
  
En cada direcció territorial es formarà una comissió designada pel director territorial corresponent i composta pel subdirector d'Educació, que actuarà com a president; per un vocal nomenat entre inspectors d'Educació amb destinació en la província; per dos vocals nomenats entre directors de centres públics d'Educació Infantil o Primària de la província; per un secretari, nomenat entre funcionaris de carrera del grup A (administració general), amb destinació en la direcció territorial, així mateix podran participar en la comissió un representant de cada organització sindical amb representació en l'àmbit respectiu.
  
La dita comissió serà l'encarregada de dur a terme l'estudi de les sol·licituds i la seua ordenació segons els criteris assenyalats en l'article 3 de la present resolució, i de la proposta d'adscripció als llocs de treball que corresponga a cada concursant.
  
Article 7
  
Una vegada examinades totes les sol·licituds, les comissions exposaran als taulers d'anuncis de cada direcció territorial la proposta dels mestres adscrits a centres de Secundària, amb especificació del lloc de treball al qual han sigut adscrits, segons model d'acta de l'annex II.
  
Article 8
  
Aquells mestres que no estiguen conformes amb la proposta realitzada per les comissions podran presentar, en el termini de 5 dies des de la seua exposició, reclamació o desistiment utilitzant a este efecte el model d'annex III. Les reclamacions seran dirigides al director territorial de Cultura, Educació i Esport de la província de què depenga la comissió.
  
Article 9
  
Vistes les reclamacions, la direcció territorial dictarà una resolució definitiva, que s'ajustarà al model establit en l'annex IV, contra dita resolució es podrà interposar recurs d'alçada davant el director general de Personal Docent.
  
Disposicions finals
  
Primera
  
Als mestres que obtinguen destinació en la present convocatòria no se'ls computarà tal adscripció com a canvi de centre a efectes de participació en posteriors procediments de mobilitat.
  
L'adscripció als llocs de treball obtinguts en el procés que regula esta resolució tindrà caràcter de destinació definitiva i serà irrenunciable, adquirint efectes administratius d'1 de desembre de 2004 i d'efectiva incorporació al centre d'1 de setembre de 2005.
  
Els mestres que obtenint adscripció a un lloc de treball segons el que disposa la present resolució obtinguen destinació en la resolució definitiva dels concursos de trasllats convocats en el present curs escolar, s'entendran amb destinació definitiva l'1 de setembre de 2005, en el lloc de treball adjudicat en el concurs de trasllats.
  
Segona
  
Els funcionaris adscrits a llocs de treball de centres, el funcionament dels quals no estiga previst a l'inici del curs 2005/2006 adquiriran la condició de desplaçats prevista en la disposició sisena de l'Orde de 21 de desembre de 2004, de la Conselleria de Cultura, Educació i Esport, romanent en tal situació fins a l'efectiva posada en funcionament del lloc de treball.
  
Tercera
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Jutjat Contenciós Administratiu de València en el termini de dos mesos comptats a partir de l'endemà de la seua notificació.